CELEX: 62017CN0439
Language: da
Date: 2017-07-20 00:00:00
Title: Sag C-439/17: Anmodning om præjudiciel afgørelse indgivet af Verwaltungsgericht Hamburg (Tyskland) den 20. juli 2017 — British American Tobacco (Germany) GmbH mod Freie und Hansestadt Hamburg

16.10.2017   
            
            
               DA
            
            
               Den Europæiske Unions Tidende
            
            
               C 347/10
            
         Anmodning om præjudiciel afgørelse indgivet af Verwaltungsgericht Hamburg (Tyskland) den 20. juli 2017 — British American Tobacco (Germany) GmbH mod Freie und Hansestadt Hamburg
   (Sag C-439/17)
   (2017/C 347/11)
   Processprog: tysk
   
      Den forelæggende ret
   
   Verwaltungsgericht Hamburg
   
      Parter i hovedsagen
   
   
      Sagsøger: British American Tobacco (Germany) GmbH
   
      Sagsøgt: Freie und Hansestadt Hamburg
   
      Præjudicielle spørgsmål
   
   
               1)
            
            
               Skal artikel 7, stk. 7, første punktum, i Europa-Parlamentets og Rådets direktiv 2014/40/EU om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (1) (herefter »direktivet«) fortolkes således, at forbuddet mod markedsføring af tobaksvarer, der indeholder aromastoffer i deres bestanddele, ikke omfatter tobaksvarer, der som følge af de aromastoffer, der er indeholdt i deres bestanddele, har en kendetegnende aroma som omhandlet i begrebsdefinitionen i direktivets artikel 2, nr. 25)?
            
         
               2)
            
            
               Såfremt det første spørgsmål besvares benægtende:
               Skal direktivets artikel 7, stk. 14, fortolkes således, at overgangsbestemmelsen kun er omfattet af forbuddet mod markedsføring af tobaksvarer med en kendetegnende aroma i henhold til dets artikel 7, stk. 1, første punktum, eller — tillige — forbuddet mod markedsføring af tobaksvarer, der indeholder aromastoffer i deres bestanddele i henhold til direktivets artikel 7, stk. 7, første punktum?
            
         
               3)
            
            
               Såfremt det første spørgsmål besvares bekræftende, eller det andet spørgsmål besvares således, at direktivets artikel 7, stk. 14, ligeledes omfatter forbuddet mod markedsføring af tobaksvarer, der indeholder aromastoffer i deres bestanddele i henhold til direktivets artikel 7, stk. 7, første punktum:
               Hvordan skal udtrykkene »tobaksvarer med en kendetegnende aroma« og »bestemt produktkategori« i direktivets artikel 7, stk. 14, da fortolkes?
            
         
      (1)  EFT L 127, s. 1.